open-index/open-wikipedia-markdown huggingface dataset:
Црква „Св. Никола Долни“ - Бер

**Свет Никола Долни** () — доцносредновековна црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Храмот е дел од парохијата на „Св. Јован Милостив“. Го носи името на големиот дол (*γούρνα*, гурна) кој постоел меѓу оваа црква и црквата „Големи Свети Бессребреници“, и кој порано ги собирал водите од берските канали и ги носел во полето.

Црквата е изградена на почетокот на XV век. Првично бил еднокорабен храм. По големи интервенции на од крајот на XV до почетокот на XVI век претворен е во трикорабна базилика со дрвен покрив. Живописот во конхата на апсидата се од времето на изградба на храмот, а оние во нартексот, каде е претставена и починатата ктиторка, Васило од Бер датираат од 1525 г. Зачувани се и подоцнежни фрески од XVII век. Авторот на живописод од XVII век работел и во храмот „Св. Никола Рибарски“.

Во 1924 г. црквата е прогласена за споменик на културата.


Παναγία ένθρονη βρεφοκρατούσα με αρχαγγέλους Τέλη 12ου - αρχές 13ου αι. Άγιος Νικόλαος Γούρνας, Βέροια.jpg | „Богородица со Младенецот и Архангели“, XII - XIII век
Ο Άγιος Μερκούριος φονεύει τον Ιουλιανό Β΄ μισό 15ου αι. Άγιος Νικόλαος Γούρνας, Βέροια.jpg | „Свети Меркуриј го убива Јулијан“, XV век
Saint Nicholas of Gourna Church Fresco 01.jpg | Надвлезна фреска на Свети Никола


## Поврзано
* Берско-негушко-камбаниска епархија

## Наводи

## Надворешни врски

Никола Долни
Никола Долни, Бер
Категорија:Споменици на културата во Бер
Црква „Св. Никола Блажен“ - Бер

**Свети Никола Блажен** () — црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Храмот е дел од парохијата на „Св. Јован Милостив“.

Црквата е подигната во XVI век. Првично бил еднокорабен храм со дрвен покрив. На почетокот на XVIII век црквата претрпела многу архитектонскиинтервенции, така што денес е зачуван само дел од западниот ѕид. Според натписот од 1571 – 1573 г. ктиторка на цкрвата била монахињата Ревека. Во припратата на западниот ѕид во жртвеникот се зачувани фрески од XVI и XVIII век.

Во 1924 г. црквата е прогласена за споменик на културата.

## Поврзано
* Берско-негушко-камбаниска епархија

## Наводи

Никола Блажен
Никола Блажен, Бер
Категорија:Споменици на културата во Бер
Црква „Св. Фотина“ - Бер

**Света Фотина** () или **Света Фотида** (*Αγία Φωτίδα*) — поранешна средновековна црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија.

Во 1924 г. црквата е прогласена за споменик на културата. Во 1939 г. е срушена за да се пробие нов пат, и сите фрески се отстранети и ставени во Берскиот византиски музеј.


Αποτοιχισμένη τοιχογραφία με παράσταση ισόγειας οικίας και κήπο Αρχές 15ου αι. Αγία Φωτίδα, Βέροια.jpg | Куќа и градина, почеток на XV век
Η Βάπτιση του Χριστού. Λεπτομέρεια με τον βαπτιζόμενο Χριστό και την προσωποποίηση του ποταμού Ιορδάνη 1400 Αγία Φωτίδα, Βέροια.jpg | Фрагмент од „Крштение Господово“, 1400 г.
Η Γέννηση του Χριστού. Λεπτομέρεια με τη γέννηση και το λουτρό του βρέφους 1400 Αγία Φωτίδα, Βέροια.jpg | „Рождество Христово“, 1400 г.
Η Εις Άδου Κάθοδος 1400 Αγία Φωτίδα, Βέροια.jpg | „Слегување во Адот“, 1400 г.


## Поврзано
* Берско-негушко-камбаниска епархија

## Наводи

## Надворешни врски

Фотина
Фотина, Бер
Категорија:Споменици на културата во Бер
Црква „Св. Кирик и Јулита“ - Бер

**Свети Кирик и Јулита** () — средновековна црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Дел е од парохијата „Св. Јован Милостив“.

Храмоте е изграден во XIV век од епископот Макариј Берски според керамопластичниот натпис на надворешниот ѕид на конхата на жртвеникот. Според писмо на патријархот Антониј IV од 1395 г., црквата била главен храм на ставропигијален манастир и подоцна е претворена во парохиска црква. Ова се случило во 1589 г. кога Костис станал ктитор на новото живописување на црквата.

Првичната црква била крстокуполна со впишан крст — единствен пример за манастирска црква со тој облик. Веројатно во XVI век куполата паднала и е направен дрвен покрив. Од исток има три керамопластично украсени апсиди. Во жртвеникот има остатоци од фрески од средината на XIV век, а на надворешниот западн и јужен ѕид има остатоци од XV век. Според надвратниот натпис на западниот влез, во 1589 г. Костис платил за повторно живописување на храмот. Тогаш се зографисани апсидата и северниот и јужниот ѕид на жртвеникот. Од истиот период се и фреските во наосот, кои се распоредени во три подрачја. Во најниското се светци во полн раст, во втората има сцени од животот на Пророкот Илија и други теми, како на пр. молитвата на Јоаким, Благовештението на Ана, Јоаким и Ана, Свети Игнатиј, и на крај во третото подрачје се  Дванаесетте празници. Во XVII век е довршено зографисувањето на храмот со фрески на Исус Христос и Богородица на престол.

Во 1924 г. црквата е прогласена за споменик на културата.


ΚηρύκοςIMG 20160714 200942.jpg | Поглед од исток
Ο Αρχάγγελος Μιχαήλ Β΄ μισό 14ου αι. Β΄ μισό 14ου αι..jpg | „Архангел Михаил“, II половина на XIV век
Quriaqos and Julietta in Veria Fresco.jpg | Фреска
Quriaqos and Julietta in Veria Fresco 02.jpg | Фреска на Свети Кирик и Света Јулита, 1589 г.


## Поврзано
* Берско-негушко-камбаниска епархија

## Наводи

## Надворешни врски

Кирик и Јулита
Кирик и Јулита
Кирик и Јулита, Бер
Кирик и Јулита, Бер
Категорија:Споменици на културата во Бер
Црква „Успение на Пресвета Богородица“ - Боштани

**Успение на Пресвета Богородица** () — црква во селото Боштани, Берско, Егејска Македонија. Влегува во состав на Берско-негушко-камбаниската епархија на Цариградската патријаршија.

Храмот претставува трикорабна базилика од XIX век со порани фази од XVII – XVIII век. Трите кораби се поделени со низи дрвени округли столбови. На севернаиот ѕид на наосот и североисточниот на жртвеникот се зачувани фрески од три периоди — од втората половина на XVII, од средината на XVIII и од крајот на ΧΙΧ век. Во храмот се собрани разни антички артефакти — фрагменти од парапети и капители. Антички архитектонски елементи се вградени и во ѕидаријата — во југоисточниот агол има фрагмент од столб, а во апсидата е вграден еден јонски капител од IV век.

Црквата е прогласена за историски споменик на 8 август 2001 г.

## Поврзано
* Берско-негушко-камбаниска епархија

## Наводи

Богородица Успение, Боштани
Богородица Успение, Боштани
Категорија:Споменици на културата во Бер (општина)
Црква „Св. Јован Милостив“ - Бер

**Свети Јован Милостив** () — поранешна црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Храмот бил парохиски.

Црквата е подигната на почетокот на XIX век. Градбата претставува трикорабна базилика. Во 2005 г. храмот е урнат, при што во темелите се откриени остатоци од градби, како и голема некропола со антички куполни гробници.

## Поврзано
* Берско-негушко-камбаниска епархија

## Наводи

Јован Милостив
Јован Милостив, Бер
Црква „Св. Илија“ - Братиништа

**Свети Илија** () — поранешна црква во селото Боштани, Берско, Егејска Македонија. Влегува во состав на Берско-негушко-камбаниската епархија на Цариградската патријаршија.

Црквата е сместена на околу 500&nbsp;м од селото. Градбата претставува еднокорабен храм со двоводен дрвен покрив. Направена е од проста ѕидарија, изработена од месен камен. Апсидата има тесен отвор за проветрување. Внатрешноста е украсена со живопис, кој според натписот датира од 1734 г. Иконостасот е обичен, а подот е покриен со мермерни плочи. Црквата претрпела интервенции низ годините; покривот и ѕидовите се сменети во непознат период.

Во 1969 г. црквата е прогласена за споменик на културата.

Кон крајот на XX век храмот бил во многу лоша состојба.

## Поврзано
* Берско-негушко-камбаниска епархија

## Наводи

Илија, Братиништа
Илија, Братиништа
Категорија:Споменици на културата во Бер (општина)
Црква „Пресвета Богородица“ - Варвара (Берско)

**Пресвета Богородица** () — поранешна црква во селото Варвара, Берско, Егејска Македонија. Влегува во состав на Берско-негушко-камбаниската епархија на Цариградската патријаршија.

Храмот е манастирски и се наоѓа во месноста Стар Мост (Палија Гефира). Претставува еднокорабна црква со двоводен покрив. Внатре има вреден живопис од 1570 г.

Цквата е прогласена за историски споменик на 25 јули 1985 г.

## Поврзано
* Берско-негушко-камбаниска епархија

## Наводи

Богородица, Варвара
Богородица, Варвара
Категорија:Споменици на културата во Бер (општина)
Набалија

**Набалија** ― древна река на територијата на денешна Холандија, која еднаш ја споменал римскиот историчар Такит, во неговите *Истории* (5:26).

Реката мора да имала некое мештанско, стратешко или религиозно значење, бидејќи во 70 година Јулиј Кивилис кој бил водачот на Батавскиот бунт, го одбрал ова место за да преговара за мир. Бил изграден мост, каде завојуваните страни се приближувале една кон друга од двете страни. Иако Такит му припишал говор одржан овде на римскиот капетан Кериалес, тој не го вклучил самиот говор и така условите на мировниот договор се загубени во маглата на времето. Сепак, Батавците сè уште се сметале за важно племе за Римјаните во подоцнежната книга на Такит, „*Германија*“ (98 н.е.). Нема показатели за остра одмазда, а Батавците продолжиле со својата привилегирана положба на полунезависност во замена за снабдување на елитни трупи на Римската Империја.

Идентификацијата на оваа река не е решена, исто така, поради значителни промени на историските водотеци. Името не дава никаква поим и, очигледно сродство со холандскиот невел и германскиот небел, и двата значејќи „магла“ и изведени од праиндоевропскиот **nebʰ-* „небо, облак“, би бил тривијален синоним за секоја река. Предложени се реките Вехт кај Утрехт и Холандски Ајсел.

## Надворешни врски
* Воткинов *небх-

Категорија:Поранешни реки
Категорија:Реки во Холандија
Паганица (поток)

**Панагица** () е мал поток на југ од областа Патра во северносредна Ахаја, Грција. Изворот на Панагица е на западната падина на планината Облос, во близина на Облоскиот манастир. Тече северозападно по селата Крини и Оврија. Се влева во Патраскиот Залив во Паралија.
мини|180x180пкс| Поглед кон потокот.
мини|213x213пкс| Еден од изворите каде што започнува потокот, кај селото Крини кај Неромана,

## Наводи

## Надворешни врски

* 

Категорија:Јонски слив
Категорија:Реки во Западна Грција
Категорија:Реки во Грција
Категорија:Месатида
Категорија:Географија на Патра
Категорија:Координати на Википодатоците
Категорија:Земјишни облици во Ахаја
Анаврос

: *[[Anaurus]]* е исто така род на скокачки пајаци.

**Анаврос** (, латински: *Anaurus*) ― речен порој во близина на античкиот град Јолкос (денешен Волос), кој тече од планината Пелион во Пагасескиот Залив. Се вели дека јунакот Јасон изгубил сандала во нејзините води, додека ја превезувал преправената божица Хера преку нејзиниот поток.

## Наводи

Категорија:Егејски слив
Категорија:Реки во Тесалија
Категорија:Земјишни облици во Магнезија (округ)
Категорија:Реки во Грција
Категорија:Координати на Википодатоците
Палатички манастир

**Палатички манастир „Сите Светители“** () — манастир кај селото Палатица, Берско, Егејска Македонија. Влегува во состав на Берско-негушко-камбаниската епархија на Цариградската патријаршија.

## Географија
Манастирот се наоѓа јужно од Палатица и недалеку од Кутлеш.

## Историја
Времето на основање на манастирот е непознато. Ктиторскиот натпис од 1837 г. гласи:

Во 1878 г. за време на грчкиот обид за востание против Македонците, во манастирот се засолниле многу од жителите на востанатите краишта. Сепак, тие биле убиени од турската војска, а на 15 март 1878 г. многу жени со своите деца се фрлиле од височината Галактеро. За време на Втората светска војна манастирот е запален. Останала само неговата црква. Подоцна е возобновен.

Во 1969 г. манастирската црква е прогласена за споменик на културата.

## Поврзано
* Берско-негушко-камбаниска епархија

## Наводи

Категорија:Манастири во Бер (општина)
Категорија:Цркви во Бер (општина)
Категорија:Манастири во Берско-негушко-камбаниската епархија
Категорија:Цркви во Берско-негушко-камбаниската епархија
Категорија:Споменици на културата во Бер (општина)
Категорија:Грчка вооружена пропаганда во Македонија
Берски манастир

**Берски манастир „Свети Јован Претеча“** (), познат и како **Берски скит** (*Σκήτη Βέροιας*) — манастир кај градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија.

## Географија
мини|лево|Поглед на реката Бистрица од манастирот
Манастирот е сместен на 12&nbsp;км јужно од Бер во пазувите на планината Шапка, на десниот брег на реката Бистрица. Најблиско населено место е Варвара, кое се наоѓа на половина од Бер до манастирот.

## Историја
Манастирот веројатно е изграден во IX век. Во 1822 г. за време на Негушкото востание манастирот изгорен од Турците, и од него останал само параклисот „Св. Преображение“. Обновен е во 1830 г.

Во Берскиот манастир се чуваат мошти на разни светци како Јован Претеча, Лука Евангелист, Јован Златоуст и други. Тука се чува и главата на Климент Охридски.

## Поврзано
* Берско-негушко-камбаниска епархија

## Наводи

## Надворешни врски

Категорија:Цркви во Бер
Категорија:Манастири во Бер (општина)
Категорија:Манастири во Берско-негушко-камбаниската епархија
Категорија:Цркви во Берско-негушко-камбаниската епархија
Категорија:Дела на Дебарската школа
Елизабет Борн

**Елизабет Борн** (),(, ) - француска политичарка кој ја извршувала функцијата премиер на Франција од 16 мај 2022 до 9 јануари 2024 година.

Градежен инженер, владин функционер и менаџер на државни претпријатија во транспортниот и градежниот сектор, Борн претходно била министер за транспорт (2017–2019) и министер за екологија (2019–2020). Потоа била министерка за труд, вработување и интеграција во владата на Кастекс од 2020 до 2022 година. На 16 мај 2022 година, претседателот Емануел Макрон ја назначил за следен премиер на Франција, по оставката на Кастекс како што е традиција по претседателските избори во Франција. Борн е втора жена на оваа позиција по Едит Кресон, која била премиерка од 1991 до 1992 година. Членка е на партијата на Макрон Ренесанса и на централно-левичарската партија Територии на напредок.

## Детство и образование
Борн е родена во Париз на 18 април 1961 година. Нејзината мајка, Маргерит Лесен, била фармацевт. Нејзиниот татко, Жозеф Борнштајн, син на Зелиг Борнштајн од Луков (поранешна руска Полска), бил еврејски бегалец без државјанство, кој е роден во Белгија, потоа, на почетокот на Втората светска војна побегнал во Франција; бил активен во Отпорот и бил депортиран, но го преживеал концентрациониот логор Аушвиц и маршот на смртта. Бил натурализиран како Французин во 1950 година и го променил презимето во „Борн“. Нејзините родители по војната воделе фармацевтска лабораторија. Заради смртта на татко ѝ кога имала 11 години го добила „Ученик на нацијата“, образовна придобивка која државата им ги доделувала на малолетници кои имале родител повреден или убиен за време на војна, терористички напад или додека давале одредени јавни услуги.

Борн учела во средното училиште во Лицеј Жансон-де-Саји во Париз. Подоцна, влегла во École Polytechnique (Политехничка школа, класа од 1981 година). Во 1986 година, ја добила својат инженерска диплома во градежништвото од École nationale des ponts et chaussées (Национална школа за инженерство на патишта и мостови) и една година подоцна магистер по бизнис администрација (MBA) од Колеџот на инженерите .

## Наводи

## Надворешни врски
* Елизабет Борн на Gouvernement.fr

Категорија:Премиери на Франција
Категорија:Француски политичари
Категорија:Витези на Легијата на честа
Црква „Св. Троица“ - Тројкрсти

**Света Троица** (или **Свети Дух**) — црква во прилепското село Тројкрсти, претставник на Македонската преродба. Му припаѓа на Прилепското архијерејско намесништво во Преспанско-пелагониската епархија на МПЦ - ОА.

## Местоположба
Црквата е гробишен храм храм и се наоѓа во северизападноит дел на селото. 

## Историја
Според сознанијата на Јован Трифуноски, храмот е започнат во 1857 г. и завршен во 1858 г., кога бил осветен од митрополитот Венедикт Византиски. Од друга страна, на самата ктиторска плоча вели дека храмот е завршен и осветен во 1857 г.

## Архитектура
Градбата претставува еднокорабен покукружен засводен храм со петстрана апсида на источната страна. На западната страна подоцна е дограден трем, кој во поново време е претворен во трпезарија со кујна. При изградбата е употребен материјал од месноста Стара Црква. Во ѕидовите на црквата и припратата, како и во внатрешноста, има многу антички сполии од мермер — столбови, делови од надгробни плочи, капители и други архитектонски елементи.


 Holy Trinity Church, Trojkrsti Inscription 01.jpg | 
 Holy Trinity Church, Trojkrsti Inscription 02.jpg | 
 Holy Trinity Church, Trojkrsti Inscription 03.jpg | 


## Поврзано
* Црква Св. Дух (Тројкрсти)
* Тополчанска парохија
* Прилепско архијерејско намесништво

## Наводи

## Надворешни врски

Крстец
Категорија:Дела на Дебарската школа
Шипча

**Шипча** — река во источниот дел на Македонија, која се влева во Злетовска Река како нејзина десна притока.

## Тек

Реката извира на планината Манговица, поминува низ селото Пишица, северно од градот Штип.

## Поврзано
* Манговица
* Злетовска Река

## Наводи

Категорија:Реки во Македонија
Категорија:Пишица
Широкодолска Река

**Широкодолска Река** — река во источниот дел на Македонија.

## Тек

Реката извира во јужниот дел на планината Плачковица, северно од раселеното село Нивичино и југозападно од градот Берово.

## Поврзано
* Плачковица

## Наводи

Категорија:Реки во Македонија
Категорија:Нивичино
Ботна

**Ботна** ― река во Молдавија, десна притока на Днестар. Со должина од 152 километри, Ботна е шестата најдолга река во Молдавија. Реката Ботна минува низ некои краеви во средиштето на Република Молдавија. Ботна извира на југоисточна падина на косината падина во буково-габерова шума. Минува низ села како што се Улму, Васиени, Русештии Ној и други. Просечниот наклон на реката е 1,5 степени. Од изворот до селото Салкута течението на реката е насочено кон југоисток, потоа се упатува кон североисток. Долината на реката е симетрична кон Бардар, постои десна асиметрија. Ширината на ливадата варира помеѓу 0,5 и 1,0 км во горниот тек до 2,0-2,5 км во долниот тек. Во минатото, во долината на селото Костешти, реката прави меандри. Последователно, коритото било насочено и продлабочено.

## Наводи

Категорија:Реки во Молдавија
Категорија:Притоки на Днестар
Категорија:Координати на Википодатоците
Зубра

**Зубра** () или **Зубрја** () ― река во Украина, 46 км во должина, лева притока на  Днестар. Реката Зубра го има својот извор во јужен Лавов.

## Извори

* Географска енциклопедија України: во 3-х томах / Редколегија: О. М. Маринич (відпов. ред.) та ин. — К.: «Українська радянська енциклопедія» імені М. П. Бажана, 1989 година.

Категорија:Реки во Лавовска Област
Категорија:Притоки на Днестар
Категорија:Координати на Википодатоците
Црква „Големи Свети Бессребреници“

**Големи Свети Бессребреници Кузман и Дамјан** () — црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија.

Црквата се наоѓа на бул. „Аниксеос“ во близина на новаат голема црква „Св. Безсребреници“. Изградена е на крајот од XVI век, но на почетокот од XIX е наполно преизградена во петкорабна базилика со двоводен покрив.

Само во источниот ѕид на апсидата се зачувани важни фрески од XVI век. Во храмот има голема збирка на стари икони од урнати византиски и поствизантиски цркви во Бер. Иконата на Богородица (1734) е дело на Давид Селеница.

На 30 август 1979 г. црквата е прогласена за заштитен споменик.

## Поврзано
* Берско-негушко-камбаниска епархија

## Наводи

Бессребреници Големи
Бессребреници Големи, Бер
Категорија:Споменици на културата во Бер
Шеруп

**Шеруп** — река во западниот дел на Македонија, која се влева во Радика како нејзина десна притока.

## Тек

Реката извира на планината Кораб.

## Поврзано
* Кораб
* Радика

## Наводи

Категорија:Реки во Македонија
Золота Липа

**Золота Липа** (, ) ― река во Западна Украина. Тече низ Тернопилскиот и Чорткивскиот Реон, образувајќи го Бережанското Езеро северно од градот Бережани. Таа е лева притока на Днестар, која припаѓа на црноморскиот слив. Името значи „златна липа“ и го има истото значење во сите словенски јазици. Реката со спротивно значење Хнила Липа (македонски превод: гнила липа) тече напоредно 30 км западно од Бережани.
мини|Скица на Золота Липа.
мини|Реката Золота Липа.

## Надворешни врски

* Реката Золота Липа во Интернет енциклопедија на Украина, кн. 5 (1993)

Категорија:Реки во Тернопилска Област
Категорија:Реки во Лавовска Област
Категорија:Пидхаицки Реон
Категорија:Монастирски Реон
Категорија:Притоки на Днестар
Категорија:Координати на Википодатоците
Штавичка Река

**Штавичка Река** — река во јужниот дел на Македонија, која се разлева во Прилепското Поле.

## Тек

Реката извира на западната падина на Селечка Планина, поминува низ селото Штавица, јужно од Прилеп и се губи во Прилепското Поле.

## Галерија


Податотека:Штавичка Река 2.jpg|Поглед на реката
Податотека:Штавичка Река 3.jpg|Поглед на реката


## Поврзано
* Селечка Планина
* Прилепско Поле
* Штавица

## Наводи

## Надворешни врски

Категорија:Штавица
Категорија:Реки во Македонија
Штука (река)

**Штука** — река во источниот дел на Македонија, која се разлева во Струмичкото Поле.

## Тек

Реката извира на јужната падина на планината Огражден, поминува низ селото Штука и се разводнува низ полето. Зафаќа сливно подрачје од 26,9 км2.

## Поврзано
* Огражден

## Наводи

Категорија:Реки во Македонија
Категорија:Штука (село)
Безел (Германија)

**Безел** () — општина во округот Клопенбург, во сојузната покраина Долна Саксонија, Германија.

## Географија
### Местоположба

Безел се наоѓа во северниот дел на округот Клопенбург во мочурливо подрачје.

### Соседни општини

Безел се граничи на север со општината Едевехт (округ Амерланд), на исток со општината Варденбург (округ Олденбург), на југ со општината Гарел и на запад со градот Фризојте (обете во округот Клопенбург).

### Општински единици

Безел е составен од девет единици: Безел-Орт, Едевехтердам (само неколку куќи, поголемиот дел припаѓа на градот Фризојте), Гласдорф, Хилсберг, Остерлох, Остланд, Оверлае, Вестерлох и Петерсдорф.

## Историја

Безел бил првпат споменат во 1080 година под името Борсла (*Borsla*; = „шума на брановит брег“) во документ на епископот од Оснабрик.

Прв пишан документ за капела во Безел е од 1574 година, но Безел бил раздвоен од парохијата во Алтенојте и станал посебна парохија во 1876 година.

## Наводи

## Надворешни врски

Категорија:Клопенбург (округ)
Црква „Св. Ѓорѓи“ - Бер

**Свети Ѓорѓи** () — средновековна црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Има улога на парохиски храм.

Црквата е подигната во средината на XIV век, а во XVI век е наполно преизградена како трикорабна базилика. Веројатно е обновена и во XVIII век, пти што црквата е повторно проширена. Внатре има вреден живопис од XIV век (Благовештение, Убрус на источниот ѕид), како и од XVI век (Богородица на престол со архангелите Михаил и Гаврил) на северниот ѕид на наосот.

## Поврзано
* Берско-негушко-камбаниска епархија

## Наводи

Ѓорѓи
Ѓорѓи, Бер
Црква „Сретение Господово“ - Бер (XVIII век)

**Сретение Господово** () или **„Надворешна Богородица“** (*έξω Παναγιά*) — црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Има улогана парогиски храм.

Црквата е подигната во XVIII или XIX век. Низ горините претрпела многу архитектонски промени. Внатре е зачуван стар живопис, но има и вредни преносливи икони.

## Поврзано
* Берско-негушко-камбаниска епархија

## Наводи

Сретение Господово
Сретение Господово, Бер
И така натака

**„И така натака“** — единаесеттиот студиски албум на македонскиот бенд Леб и сол . Албумот содржи девет песни, од кои најголем хит е *Си заљубив едно моме* (претходно на албумот Live In New York ). Гости на овој албум се Дадо Топиќ, Сергеј Трифуновиќ и Слободан Тркуља. Албумот бил издаден на 17 април 2008 година, објавен од Hammer production (македонски пазар), PGP RTS (српски пазар)  и Croatia records (хрватски пазар). 

Албумот бил објавео со видео запис за песната *[[Си заљубив едно моме]]*.

## Наводи


Категорија:Албуми на Леб и сол
Категорија:Албуми од 2008 година
Црква „Пресвета Богородица Блатна“

**Воведение на Пресвета Богородица“** (), позната и како **Пресвета Богородица Блатна“** (*Παναγία Βαλτεσινή*) — црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Дел е од парохијата на „Св. Петар и Павле“.

Црквата е подигната во XVIII век. Претставува трикорабна базилика. Внатре се зачувани дел од првичните фрески како што е онаа на Свети Атанасиј.

## Поврзано
* Берско-негушко-камбаниска епархија

## Наводи

Богородица Блатна
Богородица Блатна, Бер
Сеир (албум)

**Сеир**  — четврти соло албум на македонскиот гитарист Влатко Стефановски. Албумот содржи 9 песни (плоча) , односно 10 песни (ЦД), од кои најголеми хитови се *Деца на сонцето* од истоимениот филм и насловната песна. Албумот бил објавен во 2014 година, издадена од издавачките куќи Esoteria Records (македонски пазар) и Croatia Records (хрватски, словенечки и српски пазари).

## За албумот
Соработници на овој албум биле Васил Хаџиманов, Каролина Гочева, Раде Шербеџија.

Ова е неговиот прв соло албум издаден на плоча.

Првиот сингл од овој албум е „Деца на сонцето“, за кој е снимен и спот.

## Постава
* Саксофон: Васко Атанасовски
* Бас гитара: Ѓоко Максимовски
* Тапани: Дино Милосављевиќ
* Тастатури : Васил Хаџиманов
* Ударни инструменти: Мите Димовски
* Тенор саксофон: Кирил Кузманов
* Виолина: Марко Рамљак
* Труба: Трајче Велков

## Наводи


Категорија:Албуми од 2014 година
Категорија:Албуми од 2010-тите
Категорија:Влатко Стефановски
Кир (река)

десно|мини| Реката Кир во близина на Бокс.
**Кир** ( или *Kiri*) ― река во северна Албанија која прво тече југо-југозападно, а потоа југозападно од северниот дел на планината Проклетие и влегува како растока на Дрим веднаш под Скадар.

Во горниот тек, реката го пресекува „Кирскиот Кањон“ со драматични карпи. Албанското племе (фис) Кири го населувало овој крај. Непосредно надвор од Скадар, во Мес, стариот камен Мески мост ја преминува Кир.

## Наводи

## Надворешни врски

*  Static image 
*  Static image 

Категорија:Географија на Скадар (округ)
Категорија:Реки во Албанија
Категорија:Притоки на Бојана
Категорија:Координати на Википодатоците
Ветрен (град)

**Ветрен** (, до 1945 г. *Вѣтренъ*) — гратче во Пазарџичка област, во општината Септември, јужна Бугарија.

## Географија и местоположба
Градот Ветрен се наоѓа помеѓу височините кој се расположени источно од ридот Ветрен. Гратчето се наоѓа во близина на Паланката на излезот од превојот „Трајанови врата“ во Пазарџичкото Поле.

## Историја
Ветрен е постара населба дури од Пазарџик. Бил населен во праисториско време, за што сведочат праисториските тумби и пронајдените предмети. Се смета дека во периодот 1403-1421 година била создадена сегашната населба. Во минатото се одликува со многу имиња: Хисарџик, Ветрен, Ениќој и Ново Село.

Заедно со земјоделството и сточарството, во минатото делумно биле застапени и шумарството, занаетчиството и трговијата. Во историските книги стои дека Ветренци прво биле лозари, а потоа земјоделци и сточари. Тие биле меѓу најбудните жители на Пазарџичко. Околу 1840 година била изградена големата црква „Свети Никола“.

## Личности
* Страхил војвода - бугарски ајдутин и војвода од 17 век;
* Николај Пешалов - светски и олимписки шампион во кревање тегови.
## Наводи

## Надворешни врзки
* Официјална веб-страница на општина Септември

Категорија:Градови во Бугарија
Категорија:Населени места во областа Пазарџик
Ветрен (Старозагорско)

**Ветрен** (, до 1945 г. *Вѣтренъ*) — село во Старозагорско, во општината М’глиж, јужна Бугарија.

## Географија и местоположба
Селото Ветрен се наоѓа во источниот дел на Розовата Долина, на 25 километри источно од Казанлак на главниот пат Софија - Бургас. Просечната надморска височина не надминува 300 метри. Почвите се главно кафеаво-црвени, има и чернозем, како и обемни општински мери. На околу 3 километри јужно од селото, тече реката Тунџа, формирајќи големи преливници и езера погодни за риболов. Исто така, на 1 км источно од селото, e зачуван мал дел од вековна дабова шума.

## Историја
Старото село се наоѓало во самото подножје на Стара Планина, под локалитетот „Припеците“, додека сегашната населба се протега јужно од потбалканската железничка линија. Во 1850 година во селото била изградена православната црква „Св. Благовештение“.

На 4 јули (стар стил) 1877 година, извиднички одред на руската армија марширал од превојот Хаинбоаз во правец на селото Шипка. Веднаш во близина на селото Лаханлии (Ветрен), во подножјето на Балканот во местото Кујлуша, одредот налетал на турската воена патрола. Во престрелката што следела Турците биле разбиени и нивното борбено знаме паднало во рацете на Русите. Во битката загинале и 8 руски војници, заедно со нивниот знаменосец, војникот Никифор Лукојанцев, за што сведочи оригиналниот натпис на масовната гробница.

По одлуките на Берлинскиот конгрес, селото било вклучено во границите на Источна Румелија, а по обединувањето во 1886 година се наоѓа во границите на Бугарија. Со државен указ № 462 од 21 декември 1906 година селото **Лаханлии** било преименувано во село **Ветрен**.

Најуспешната градоначалничка управа на селото била извршена за време на мандатот на Стањо Михалев во 80-тите години на 20 век. Тогаш биле асфалтирани поголем дел од улиците и биле поставени телефонските линии. Во овој период биле изградени и зградата на селската управа, зградата на читалиштето, младинскиот дом, детските јасли и селскиот здравствен дом.

## Наводи

## Надворешни врзки
* Официјална веб-страница на општина М’глиж

Категорија:Села во Бугарија
Ветрен (Силистренско)

**Ветрен** (, до 1945 г. *Вѣтренъ*) — село во Силистренско, во општината Силистра, североисточна Бугарија.

## Географија и местоположба
Селото Ветрен се наоѓа на брегот на реката Дунав, во североисточниот дел на Дунавската Низина. Стариот дел на селото се наоѓа околу долината на реката, а подоцна селото пораснало во западен правец. На околу 5 километри од Ветрен се наоѓа езерото „Сребрна“, кое е биосферен резерват од светско значење. Има богата флора и фауна, но најголема разновидност се одликува со водните птици.

## Историја
Од различни историски извори е познато дека населбата првично настанала како римска попатна станица во 3 век од нашата ера на бреговите на реката Дунав и била дел од Дунавскиот Лимес. Станицата била добро заштитена со ѕидови на тврдина. Нејзиниот римски назив бил Tegulicum.

## Редовни настани
Меѓународна трка во веслање – традиционален летен настан во селото е пречекот на веслачката регата на реката Дунав. Гостите од европските земји поврзани со реката Дунав пристигнуваат со брод на крајот на август. Потоа следува Празник на Дунав - гостопримливите ветерници ги пречекуваат и им го покажуваат богатството на добруџанскиот фолклор.

## Наводи

## Надворешни врзки
* Тврдината Ветрен на Дунав

Категорија:Села во Бугарија
Русава (река)

**Русава** ()&nbsp;— река во Украина, во Виничката Област. Лева притока на Днестар (слив на Црното Море).

Должината на реката е 78 км, површината на сливот е 991 км².

Русава започнува на северната периферија на селото Олександривка. Тече главно на југ (на места на југозапад и запад) во рамките на Подилските висорамнини. Се влева во Днестар на јужната периферија на градот Јампил.

Главни притоки: Безимена, Коритна (десно); Томашпилка (лево).

## Извори

* Географічна енциклопедія України : [у 3 т.] / редкол.: О. М. Маринич (відповід. ред.) та ін. — К., 1989—1993. — 33 000 екз. — .
* Енциклопедія українознавства : Словникова частина : [в 11 т.] / Наукове товариство імені Шевченка ; гол. ред. проф., д-р Володимир Кубійович. — Париж — Нью-Йорк : Молоде життя, 1955—1995.

Категорија:Реки во Украина
Гарел

**Гарел** () — општина во округот Клопенбург, во сојузната покраина Долна Саксонија, Германија. Се наоѓа околу 13 километри северно од окружниот град Клопенбург и 28 километри југозападно од безокружниот град Олденбург.

## Географија
### Местоположба

Општината се наоѓа 28 километри југозападно од градот Олденбург и 13 километри северно од градот Клопенбург. Во непосредна близина се наоѓа вештачкото езеро Тилсфелдер и природниот парк Вилдесхаузер Гест.

### Општински единици

Општината е составена од следниве единици:

* Бевербрух
* Биргермор-Келерхее
* Фалкенберг
* Хинтер дем Форде/Камерзанд
* Кајфорт
* Гарел-Орт
* Петерсвалд
* Николаусдорф
* Петерсфелд
* Твел/Таненкамп-Америка
* Фарелбуш

### Соседни општини

Соседни општини и градови во округот Клопенбург се:

* Емштек
* Клопенбург
* Молберген
* Фризојте
* Безел

Соседни општини во округот Олденбург се:

* Гросенкнетен
* Варденбург

## Луѓе од Гарел
* Хајнрих Тимереверс (р. 1952) — германски римокатолички епископ

## Галерија


Податотека:Garrel - St Peter u Paul v S.JPG|Парохиската црква „Св. Петар и Павле“ во Гарел
Податотека:Kirche Beverbruch.jpg|Црква во Бевербрух
Податотека:Kirche Nikolausdorf.jpg|Црква во Николаусдорф
Податотека:Thülsfelder Talsperre Westufer.JPG|Вештачкото езеро Тилсфелдер


## Наводи

## Надворешни врски

Категорија:Клопенбург (округ)
Емштек

**Емштек** () — општина во округот Клопенбург, во сојузната покраина Долна Саксонија, Германија. Се наоѓа околу 7 километри источно од окружниот град Клопенбург.

## Географија
### Местоположба

Општината се наоѓа на Зесте во Олденбуршки Минстерски крај, седум километри источно од Клопенбург.

### Општински единици

Општината е составена од следниве осум единици:

Најголемо место е Емштек, а по него следат Хелтингхаузен, Хален и Бирен.

### Соседни општини

Емштек се граничи со (од север надесно): општината Гросенкнетен, општината Висбек, градот Фехта, општината Капелн, градот Клопенбург и општината Гарел.

## Галерија


Податотека:Église Sainte Marguerite à Emstek en 2011.jpg|Парохиската црква во Емштек
Податотека:Badeseeemstekk.jpg|Халенското Езеро
Податотека:Schute Hotel view2.jpg|Хотел во Емштек


## Наводи

## Надворешни врски

Категорија:Клопенбург (округ)
Стрипа

**Стрипа** () ― река во Тернополската Област, Западна Украина. Таа е лева притока на Днестар, која тече на југ во должина од 147 км низ Тернополската област и ја одводнува областа на сливот од 1.610 км2 (12% од територијата на Тернополската Област). Реката е главно широка околу 30 м и има остро дефинирана долина. Нејзините води се користат за индустрија и земјоделство. На него е изграден мал резервоар за вода. Поголемите населени места сместени покрај реката се Зборив, Бучач и Зарваница.

Нејзини главни притоки се Западна Стрипа, Восушка, Вилховец и Студенка.
Податотека:Buchach1.jpg
Податотека:Русилівські водоспади.JPG|Русиливски Водопади
Податотека:Buchach-24-9-15- 1.jpg|Меандер во Бучач
Податотека:Фортифікаційні споруди фронту по Стрипі, 1914-1918.jpg
Податотека:Сміття на Баштах, Стрипа, Бучач, 2014.JPG


## Извори

* 

## Надворешни врски

* Реката Стрипа / Енциклопедија на Украина
* Реката Стрипа во енциклопедијата на Украина, статија првично појавена во Енциклопедија на Украина, кн. 5 (1993).
Категорија:Австриско-руска граница
Категорија:Реки во Тернополска Област
Категорија:Стрипа
Категорија:Притоки на Днестар
Категорија:Координати на Википодатоците
Опир

**Опир** () ― река во Украина, во рамките на Стријскиот Реон во Лавовската Област. Таа е десна притока на реката Стриј (днестарски слив).

## Географија
Реката Опир извира на источната падина на планината Велики Јавирник () во Верховинскиот Масив, јужно од селото Опорец. Се протега помеѓу планините на Сколивски Бескиди, главно на североисток и север. Се влева во реката Стриј помеѓу гратчињата Верхние Синовидни и селото Межиброди. .

Опир е 58 км долга, со големина на слив од 843 км2.  Неговиот просечен градиент на проток е 10.4 м/км.  Реката тече во долина во облик на V, со ширина што варира помеѓу 150 м и 300 м во долниот тек.  Поплавната рамнина е билатерална, понекогаш еднострана, со ширина која се движи од 30 м до 425 м . Бреговите се стрмни и повремено мочурливи. Коритото на потокот е карпесто, со широчина од 10 м до 80 м, и длабочина од 20 см до 120 см. Дното обично е обложено со камчиња од карпатски песочник. Реката ги снабдува со вода населените места и за наводнување на земјоделските површини.

Неодамна, реката стана популарна меѓу туристите кои одат на сплаварење.

## Притоки
Осум мали реки и 31 поток со вкупна должина од 94.3 км и површина од 21.9 хектари се влеваат во реката.

* Десни: Камјанка, Чудилив, Павлив, Хребеновец, Зелемјанка, Цихла, Рожанка, Славка, Хохлински, Писаривка, Опорец.
* Леви: Закути, Лавочанка, Дубривка, Орјава, Јахистив, Холовчанка, Ровина.

## Населби
На реката се наоѓаат неколку населби (по редослед од изворот до устието): Опорец, Лавочне, Тернавка, Славске, Тухлија, Хребенив, Сколе, Дубина, Верхние Синовидне.

## Галерија

Податотека:Opir-2.JPG|alt=|Долината на реката Опир (поглед од Зелемјанка).
Податотека:Opir-3.JPG|alt=|Железнички мост преку Опир.
Податотека:Opir-4.JPG|alt=|Опир во зима.


## Наводи

## Надворешни врски

Категорија:Притоки на Днестар
Категорија:Реки во Лавовска Област
Категорија:Статии со извори на украински (uk)
Црква „Св. Теодор Тирон и Теодор Стратилат“ - Бер

**Свети Теодор Тирон и Теодор Стратилат** () — доцносредновековна црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Храмот е дел од парохијата на „Св. Петар и Павле“.
мини|лево|„Св. . Теодор Тирон и Теодор Стратилат“, крај на XV век
Црквата е подигната во XIV век като еднокорабен храм, но подоцна е претворена во двокорабна базилика со кос покрив. Внатре е зачуван важен живопис од XV век — фрески на светци, монаси и јерарси. Останатиот живопис е од втората половина на XVIII век — Рождество Богородично, Благовештение и Вознесение.

## Поврзано
* Берско-негушко-камбаниска епархија

## Наводи

Теодор Тирон Стратилат
Теодор Тирон Стратилат, Бер
Црква „Св. Димитриј“ - Бер

**Свети Димитриј** () — доцносредновековна црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Храмот е дел од парохијата „Св. Петар и Павле“.

Црквата е подигната во XVI век. Претставува трикорабна базилика со дрвен покрив и е еден од највпечатливите храмови во градот. Има резбан дрвен иконостас од XVIII век. Зачуван е само мал дел од првобитниот живопис од 1550 г., а повеќето се покриени во подоцнежини преработки.


Η Αγία Αικατερίνη Μέσα 14ου. αι. Ιερός ναός Αγίου Δημητρίου.jpg | „Света Катерина“, XIV век
Χριστός Παντοκράτωρ Τέλη 14ου αι. Βέροια, Ιερός ναός Αγίου Δημητρίου.jpg | „Христос Седржител“, крај на XIV век
Παναγία Γλυκοφιλούσα Τέλη 14ου αι. Βέροια, Ιερός ναός Αγίου Δημητρίου.jpg | „Богородица Слаткољубива“, крај на XIV век
Οι Άγιοι Ανάργυροι Κοσμάς και Δαμιανός Α΄ μισό 14ου αι. Βέροια, Ιερός ναός Αγίου Δημητρίου.jpg | „Свети Кузман и Дамјан“, XIV век


## Поврзано
* Берско-негушко-камбаниска епархија

## Наводи

## Надворешни врски

Димитриј
Димитриј, Бер
Црква „Христос Антифонит“ - Бер

**Христос Антифонит** () — доцносредновековна црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Храмот е дел од парохијата на „Св. Петар и Павле“.

Црквата е изградена во XIV век. Претставува еднокорабен градски храм со дрвен покрив, типичен за своето време. Првият документ во кој се спомнуа храмот датира од 1326 г. Внатре се зачувани фрески од почетокот и средината на XVIII век.

## Поврзано
* Берско-негушко-камбаниска епархија

## Наводи

Христос Антифонит
Христос Антифонит, Бер
Црква „Св. Власиј“ - Бер

**Свети Власиј** () — средновековна црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Храмот е дел од парохијата „Св. Петар и Павле“. Прогласен е за споменик на архитектурата.

## Архитектура
Оваа доцновизантиска црква е изградена на почетокот на XIV век како еднокорабна базилика со шестстрана апсида на исток. Малку подоцна на јужната страна е додаден портик. Во XVI век обликот му е радикално променет, кога се урнати делови од северната и целата западна страна, и на нивно место се направени два големи лака.

## Живопис
Храмот е живописан со вредни фрески во XIV, XVI и XVIII век. Првичните фрески се датирани околу 1320 г. и се наоѓаат на источниот ѕид на наосот, меѓу кои се истакнуваат оние на Богородица во полн раст со малиот Исус и два ангела, Благовештението, Вознесението, Рождеството Христово, Сретението Господово, како и на светецот-покровител Власиј во полн раст и сцени од неговиот живот. Многу фрески во средишниот кораб се од XVI век, а од XVII век се оние на северниот ѕид на наосот.

## Галерија
[мини|центар|700п|Апостолски [фриз, XIV век. Од лево надесно: Јаков, Андреј, Тома, Марко, Лука, Петар, Богородица, Христос и Јован Претеча, Матеј, Јоан, Вартоломеј, Симон и Филип]]

Saint Vlasius Church in Veria Apse Frescos, 1320 - 1330.jpg| Живопис во апсидата
Saint Vlasius Church in Veria Dormition Fresco, 1320 - 1330.jpg| Успение Богородично
Παναγία Οδηγήτρια Β' μισό 16ου αι. Βέροια, Ιερός ναός Αγίου Βλασίου.jpg | Икона „Богородица Патеводителка“, XVI век


## Поврзано
* Берско-негушко-камбаниска епархија

## Наводи

## Надворешни врски

Власиј
Власиј, Бер
Категорија:Споменици на културата во Бер
Црква „Мали Свети Бессребреници“

**Мали Свети Бессребреници** () — црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Храмот е дел од парохијата на„Св. Петар и Павле“.
мини|лево|„Свети Јован Богослов“, XIV век
Црквата е подигната на почетокот  на XVIII век. Градбата е еднокорабен храм со припрата. Има исклучително фин живопис изработен во 1706 г. според катиторскиот натпис.

## Поврзано
* Берско-негушко-камбаниска епархија

## Наводи

Бессребреници Мали
Бессребреници Мали, Бер
Категорија:Појавено во 1706 година
Црква „Св. Никола Сфранцев“

**Свети Никола Сфранцев** () — поранешна доцносредновековна црква во градот Бер, Егејска Македонија, срушена на почетокот на XX век. На нејзино место е изградена зградата на Општина Бер, а таму кајшто бил олтарот е направен мал параклис со истото име.

## Местоположба
Црквата се наоѓала во центарот на Бер, малку над другата „Воскресение Христово“. Новото параклисче на нејзино место е во северозападниот агол на општинската зграда.

## Историја
Црквата првично била манастирска, изградена во средината на XIV век од дедото по мајчина линија на последниот византиски историчар Георги Сфранцес. Како што напишал самиот Сфранцес, при падот на Морејското Деспотство во 1460 г., пред да замине за Крф тој се мислел дали да не замине за Крит или за Бер, каде „наследил убав манастир со името Свети Никола“.

Во 1855 година Алфред Делакулонш ја затекол црквата веќе како парохиска. Големиот пожар во Бер во 1862 г. му нанел тешки штети на храмот, но тој бил обновен, според сведоштвото на Георгиос Ламбакис од 1901 г., кој ги опишал личните усилби да го спаси храмот од целосна пропаст. Фотографијата на Ламбакис ја покажува црквата како еднокорабен храм со дрвен покрив и голяма тројна олтарна апсида на исток и изобилни керамопластични украси. Полуразрушениот храм го опишал и Габриел Миле во делото „Грчката школа на византиската архитектура“ (*L'École grecque dans l'architecture byzantine*). Во 1908 г. Адолф Штрук го ја затекол црквата оштетна. во уставот на Берската грчка општина од 1912 г. се вели дека храмот е во урнатини како последица од пожар. Урнатините се расчистени и на нивно место е изградена Берската гимназија, подоцна претворена во општинска зграда.

## Поврзано
* Берско-негушко-камбаниска епархија

## Наводи

## Надворешни врски

Никола Сфранцев
Никола Сфранцев, Бер
Сона

**Сона** () — река во источна Франција (департмани Вогези, Горна Сона, Златен Брег, Сона и Лоара, Ен и Рона) и 205 општини , десна притока на Рона. Долга е 473&nbsp;km (деветта најдолга река во Франција), има сливно подрачје  од 29.321 км2

## Именување
Името Сона произлегува од името на келтската божица Сукона, која се смета за заштитничка на реката. Латинското име на реката е *Arar*, што претставува удвојување на индоевропскиот корен *ar*, што значи вода. Според Гај Јулиј Цезар, ова го одразува фактот дека е тешко да се одреди нејзината насока на течење поради бавното движење на водата.

## Географски особености

### Извор, тек, устие
Реката Сона извира на 418 m надморска височина, во центарот на малиот град Виоменил (департман Вогези), во јужниот дел на Лотарингското Плато, западно од ниските планини Вогези. По целата своја должина, Сона тече во правец југ или југ-југозапад, низ Сонско-ронската меѓупланинската депресија и е типична рамничарска река со широка долина и мирен тек. Се влева во реката Рона од нејзината десна страна, на 164 m надморска височина, во близина на центарот на градот Лион.

### Сливно подрачје, притоки
Сливот на Сона зафаќа површина од 29.321 км2, од кој мал дел е на швајцарска територија и претставува 30,67% од сливот на Рона. На запад и северозапад, сливот на Сона се граничи со сливните подрачја на реките Лоара и Сена (од сливот на Атлантскиот Океан), на север, североисток и исток - до сливните подрачја на реките Меза и Рајна (од сливот Северното Море), а на југоисток – со сливните сливови на реката Ен и другите помали десни притоки на Рона.

Главни притоки:

* **леви** – Коне (55 км, 317 км2), Лантерн (69 км, 1020 км2), Оњон (214 км, 2308 км2), Ду (453 км, 7710 км2), Сеј (100 км, 2300 км2), Ресуз (75&nbsp;km, 495 км2), Вел (67&nbsp;km, 672 км2), Шаларон (52&nbsp;km, 175 км2);
* **десни** – Венжан (93&nbsp;km, 3650 км2), Тиј (83&nbsp;km, 1100 км2), Дун (77&nbsp;km, 1039 км2), Грон (96&nbsp;km, 1000 км2), Азерг (61&nbsp;km, 886 км2)  .

### Хидролошки показатели
Водите на Сона предимно произлегуваат од врнежи со нагласени зимски поплави (ноември до април) кога нејзиното ниво се зголемува за 3 – 4 m. Таа е една од најполноводните француски реки со просечен годишен проток во близина на устието од околу 400 m³/сек .

## Економско значење, населби
Сона е пловна речиси по целата нејзина должина, нејзиното корито е засечено и поправено со водозаштитни насипи. Преку изградени канали (во 17 и 18 век) се поврзува со реките: Мозел (преку Источниот канал), Лоара (Централен канал), Марна (Канал Марна-Сона), Сена (Бургундски канал) и Рајна (канал Рона-Рајна).

По целото нејзино течение, долината на Сона е густо населена, а најголеми населби се: Шалон-на-Сона, Макон и Лион.

## Поврзано
* Список на реки во Франција

## Наводи

Категорија:Реки во Франција
Црква „Св. Преображение“ - Бер

**Свето Преображение** () — црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Храмот е дел од парохијата на „Големи Свети Бессребреници“.

Црквата е подигната во XVII век. Градбата претставува трикорабна базилика со двоводен покрив. Низ годините претрпела различни промени, особено во западниот дел. Во олтарниот простор има зачувани фрески од времето на изградба.

## Поврзано
* Берско-негушко-камбаниска епархија

## Наводи

Преображение
Преображение, Бер